ร่างขอบเขตของงานหรือรายละเอียดคุณลักษณะเฉพาะของพัสดุที่จะซื้อหรือจ้าง
โครงการจัดซื้อรถบรรทุก  (ดีเซล)  แบบบรรทุกน้ำ  ขนาด  6  ตัน  6  ล้อ
องค์การบริหารส่วนตำบลท่าแพ  อำเภอท่าแพ  จังหวัดสตูล
*****************************************************************
1. ความเป็นมา
	ตามที่สภาองค์การบริหารส่วนตำบลท่าแพ  ได้พิจารณาอนุมัติ  จ่ายขาดเงินสะสมเพื่อดำเนินการโครงการจัดซื้อรถบรรทุก  (ดีเซล)  แบบบรรทุกน้ำ  ขนาด  6  ตัน  6  ล้อ จำนวน  1  คัน  ในคราวประชุมวิสามัญ  สมัยที่ 2  ครั้งที่ 1  ประจำปี  พ.ศ.  2563  วันที่ 17  กันยายน  2563  ได้อนุมัติงบประมาณเป็นเงิน  2,500,000.-บาท
2. วัตถุประสงค์
	2.1 เพื่อใช้ในการลำเลียงน้ำอุปโภคบริโภค  แจกจ่ายน้ำให้กับประชาชนในกรณีเกิดภัยแล้ง
	2.2 เพื่อลำเลียงน้ำฉีดล้างถนน  ลดฝุ่นละออง  รดพรมถนน  รดน้ำต้นไม้
	2.3 เพื่อใช้ในการลำเลียงน้ำช่วยการดับเพลิง
3.  คุณสมบัติของผู้ประสงค์จะเสนอราคา
	1. มีความสามารถตามกฎหมาย
	2. ไม่เป็นบุคคลล้มละลาย
	3. ไม่อยู่ในระหว่างเลิกกิจการ
	4. ไม่เป็นบุคคลซึ่งอยู่ระหว่างถูกระงับการยื่นข้อเสนอหรือทำสัญญากับหน่วยงานของรัฐไว้ชั่วคราวเนื่องจากเป็นผู้ไม่ผ่านเกณฑ์การประเมินผลการปฏิบัติงานของผู้ประกอบการตามระเบียบที่รัฐมนตรีว่าการกระทรวงการคลังกำหนดตามที่ประกาศเผยแพร่ในระบบเครือข่ายสารสนเทศของกรมบัญชีกลาง 
	5. ไม่เป็นบุคคลซึ่งถูกระบุชื่อไว้ในบัญชีรายชื่อผู้ทิ้งงานและได้แจ้งเวียนชื่อให้เป็นผู้ทิ้งงานของหน่วยงานของรัฐในระบบเครือข่ายของกรมบัญชีกลาง  ซึ่งรวมถึงนิติบุคคลที่ผู้ทิ้งงานเป็นหุ้นส่วนผู้จัดการ  กรรมการผู้จัดการ  ผู้บริหาร  ผู้มีอำนาจในการดำเนินงานในกิจการของนิติบุคคลนั้นด้วย
	6. มีคุณสมบัติและไม่มีลักษณะต้องห้ามตามที่คณะกรรมการนโยบายการจัดซื้อจัดจ้างและการบริหารพัสดุภาครัฐกำหนดในราชกิจจานุเบกษา
	7.  เป็นนิติบุคคล  ผู้มีอาชีพขายพัสดุที่ประกวดราคาซื้อด้วยวิธีประกวดราคาอิเล็กทรอนิกส์ดังกล่าว
	8.  ไม่เป็นผู้มีผลประโยชน์ร่วมกันกับผู้อื่นที่เข้ายื่นข้อเสนอให้แก่องค์การบริหารส่วนตำบลท่าแพ  ณ  วันประกาศประกวดราคาอิเล็กทรอนิกส์  หรือไม่เป็นผู้กระทำการอันเป็นการขัดขวางการแข่งขันอย่างเป็นธรรมในการประกวดราคาอิเล็กทรอนิกส์ครั้งนี้
	9.  ไม่เป็นผู้ได้รับเอกสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย  เว้นแต่รัฐบาลของผู้ยื่นข้อเสนอได้มีคำสั่งให้สละเอกสิทธิ์ความคุ้มกันเช่นว่านั้น
	10. ผู้ยื่นข้อเสนอต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์  (Electronic Government Procurement : e – GP) ของกรมบัญชีกลาง

	11. ผู้ยื่นข้อเสนอซึ่งได้รับคัดเลือกเป็นคู่สัญญาต้องลงทะเบียนในระบบจัดซื้อจัดจ้างภาครัฐด้วยอิเล็กทรอนิกส์  (Electronic Government Procurement : e – GP) ของกรมบัญชีกลาง ตามที่คณะกรรมการ  ป.ป.ช.  กำหนด
	12. ผู้ยื่นข้อเสนอต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ  ตามที่คณะกรรมการ  ป.ป.ช. กำหนด
	13. ผู้ยื่นข้อเสนอซึ่งได้รับคัดเลือกเป็นคู่สัญญาต้องรับและจ่ายเงินผ่านบัญชีธนาคาร  เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินก็ได้  ตามที่คณะกรรมการ  ป.ป.ช.  กำหนด
4.  คุณลักษณะทั่วไป
	รถบรรทุก (ดีเซล) แบบบรรทุกน้ำ  	ขนาด  6 ตัน  6  ล้อ  จำนวน  1  คัน  กำหนดตามบัญชีราคามาตรฐานครุภัณฑ์ กองมาตรฐานงบประมาณ 1 สำนักงานประมาณ  ฉบับเดือนธันวาคม 	2562  ดังนี้ เป็นรถบรรทุก  (ดีเซล)  ขนาด  6  ตัน 6  ล้อ  ปริมาตรกระบอกสูบไม่ต่ำกว่า  6,000  ซีซี  หรือกำลังเครื่องยนต์สูงสุดไม่ต่ำกว่า  170  กิโลวัตต์ แบบบรรทุกน้ำ 
(1) จุน้ำได้ไม่น้อยกว่า  6,000  ลิตร
(2) น้ำหนักของรถรวมน้ำหนักบรรทุกไม่ต่ำกว่า  12,000  กิโลกรัม
(3) เป็นราคาพร้อมปั้มและอุปกรณ์
5. หลักเกณฑ์การพิจารณาคัดเลือกข้อเสนอ
	ใช้เกณฑ์ราคาต่ำสุด
6. ระยะเวลาดำเนินการ
	ภายในปีงบประมาณ พ.ศ. 2564
7.  ระยะเวลาส่งมอบพัสดุ
	กำหนดส่งมอบพัสดุ 30  วัน  นับถัดจากวันลงนามในสัญญาซื้อขาย  พร้อมดำเนินการจดทะเบียนโอนรถยนต์ตามสัญญาต่อกรมการขนส่งทางบกตามที่กฎหมายกำหนดทุกประการ  
8.  วงเงินในการจัดหา
	เงินจ่ายขาดเงินสะสม  โอนตั้งจ่ายเป็นรายการใหม่  แผนงานรักษาความสงบภายใน  งานป้องกันภัยฝ่ายพลเรือนและระงับอัคคีภัย  งบลงทุน  หมวดรายจ่าย  ค่าครุภัณฑ์  ประเภทรายจ่าย  ครุภัณฑ์ยานพาหนะและขนส่ง  ตั้งไว้  2,500,000.-บาท
9. หน่วยงานผู้รับผิดชอบดำเนินการ
	สำนักงานปลัด  องค์การบริหารส่วนตำบลท่าแพ

10. ข้อกำหนดอื่น ๆ
	1) ผู้ประสงค์จะเสนอราคาต้องเป็นตัวแทนจำหน่ายจากผู้ผลิตหรือตัวแทนจำหน่ายในประเทศไทยของรถยนต์ยี่ห้อที่เสนอ  และมีศูนย์บริการที่มีมาตรฐานภายในจังหวัดหรือจังหวัดใกล้เคียง  เพื่อสะดวกในการซ่อมแซมบำรุงรักษา  โดยมีหลักฐานหนังสือแต่งตั้งตัวแทนจำหน่ายมาแสดงในวันเสนอราคา
	2) ผู้ประสงค์จะเสนอราคาต้องเป็นนิติบุคคลที่จดทะเบียนในประเทศไทย  มีวัตถุประสงค์ดำเนินการค้าเกี่ยวกับสิ่งของที่ขายตามประกาศประมูลซื้อนี้  โดยมีหนังสือรับรองของสำนักงานทะเบียนหุ้นส่วนบริษัท  กรมทะเบียนการค้า  กระทรวงพาณิชย์
	3) ผู้ประสงค์จะเสนอราคาจะต้องเป็นตัวแทนจำหน่ายโดยตรงจากโรงงานผู้ผลิต  หรือได้รับการแต่งตั้งจากตัวแทนจำหน่ายในประเทศไทย ของรถบรรทุกน้ำและเครื่องสูบน้ำ
	4) ผู้ประสงค์จะเสนอราคาต้องประกอบ  ผลิตโครงสร้างชุดถังบรรจุน้ำ  ที่ได้รับรองมาตรฐาน มอก.9001  ในขอบข่ายการออกแบบและพัฒนาการผลิต  การบำรุงรักษาซ่อมแซมตัวถังสำหรับยานพาหนะบรรทุกน้ำ  ต้องแนบเอกสารการได้รับรองมาตรฐานมาในวันเสนอราคา  หรือเป็นตัวแทนจำหน่ายที่ได้รับการแต่งตั้งโดยตรงจากผู้ประกอบ/ผลิต  ข้างต้น  และอุปกรณ์ทุกชนิดเป็นของใหม่ไม่เคยใช้งานมาก่อน
	5) ผู้ประสงค์จะเสนอราคาต้องแนบแคตตาล็อค  ของรถบรรทุกน้ำ และเครื่องสูบน้ำ โดยมีเอกสารหลักฐานมาแสดงในวันยื่นเอกสารประมูลซื้อ
	6)  ผู้ประสงค์จะเสนอราคาจะต้องเป็นผู้ผลิต  หรือตัวแทนจำหน่ายโดยตรงจากโรงงงานผู้ผลิตหรือได้รับแต่งตั้งจากตัวแทนจำหน่ายของรถบรรทุกน้ำ  โดยมีหลักฐาน  (ต้นฉบับ)  มาแสดงในวันยื่นเอกสารประมูลซื้อ
	7)  ผู้ขายจะต้องดำเนินการจดทะเบียนรถบรรทุก  (ดีเซล)  แบบบรรทุกน้ำคันดังกล่าวให้เป็นกรรมสิทธิ์ของผู้ซื้อให้เรียบร้อยก่อน  องค์การบริหารส่วนตำบลท่าแพจึงจะชำระเงินค่ารถบรรทุก  (ดีเซล)  แบบบรรทุกน้ำ  ให้แก่ผู้ขาย  โดยภาษีอากร ค่าธรรมเนียมต่าง ๆ  ที่เกิดขึ้นจาการซื้อขายรถบรรทุก  (ดีเซล)  แบบบรรทุกน้ำ  ครั้งนี้  ผู้ขายเป็นผู้ชำระ
	8) ค่าภาษีอากร  ค่าธรรมเนียม  และค่าใช้จ่ายอื่น  ๆ  ที่เกิดขึ้นจาการซื้อรถครั้งนี้  ผู้ขายเป็นผู้ชำระ
	9) เพื่อให้การใช้งานและการซ่อมบำรุงเป็นไปด้วยความถูกต้อง  ผู้เสนอราคาที่ได้รับการคัดเลือกจะต้องดำเนินการให้มีการสาธิตการใช้งาน  การบำรุงรักษา และการซ่อมแซมให้กับเจ้าหน้าที่ของผู้ซื้อ
	10) จะต้องรับประกันความชำรุดบกพร่องอันเนื่องมาจากการใช้งานปกติ  เป็นระยะเวลา  1  ปี  โดยไม่จำกัดระยะเวลา  โดยไม่มีค่าใช้จ่ายใด ๆ  ทั้งสิ้น
	11) ในวันที่ส่งมอบต้องอยู่ในสภาพพร้อมใช้งานได้ทันที  โดยมีน้ำมันเชื้อเพลิงบรรจุอยู่เต็มถัง
	12) รายการ/รายละเอียดใด  หากมีการเปลี่ยนแปลงเพื่อประโยชน์ของทางราชการ  ขอสงวนสิทธิ์ที่จะเปลี่ยนแปลงรายการ/รายละเอียดเพื่อประโยชน์ทางราชการ
11. ติดต่อสอบถามรายละเอียดเพิ่มเติมได้ที่
	ชื่อผู้ติดต่อ  :  ว่าที่ร้อยตรี  เสกสรรค์  อาดตันตรา
[bookmark: _GoBack]	อีเมล์  แอดเดรส  :  SAO1234_@hotmail.com
	โทรศัพท์    : 0-7478-7234
	ที่อยู่เจ้าของโครงการ  : สำนักงานปลัด  องค์การบริหารส่วนตำบลท่าแพ
ตั้งอยู่  หมู่ที่ 2  ถนนฉลุง – ละงู  อำเภอท่าแพ  จังหวัดสตูล

	หากท่านต้องการเสนอแนะ  วิจารณ์  หรือมีความเห็นเกี่ยวกับดังกล่าว  โปรดให้ความเห็นเป็นลายลักษณ์อักษรหรือทางเว็บไซต์มายังหน่วยงานโดยเปิดเผยภายใน  3  วันทำการ  โดยนับถัดจากวันประกาศตามระเอียดที่อยู่ข้างต้น
		ประกาศ  ณ  วันที่   10   พฤศจิกายน พ.ศ. 2563

คณะกรรมการร่างขอบเขตของงาน  (TOR)


			(ลงชื่อ)................................................................ประธานกรรมการ
			                (เสกสรรค์  อาดตันตรา)
				 ตำแหน่ง  หัวหน้าสำนักปลัด

			(ลงชื่อ)................................................................กรรมการ
				      (สุนันท์  ลาหมาดสกุล)
			ตำแหน่ง นักวิเคราะห์นโยบายและแผนชำนาญการ


			(ลงชื่อ)................................................................กรรมการ
				      (นายสุขสันต์  ตะวัน)
		ตำแหน่ง เจ้าพนักงานป้องกันและบรรเทาสาธารณภัยชำนาญงาน


			(ลงชื่อ)................................................................กรรมการ
				      (นางสาวนุชวรา  น่าดี)
				 ตำแหน่ง นิติกรชำนาญการ


			(ลงชื่อ)................................................................กรรมการ
				      (นางนิสรา  สำลี)
		           ตำแหน่ง นักจัดการงานทั่วไปชำนาญการ





